આવા સંજોગોમાં સેવકો એટલું ભાનપૂર્વક ધ્યાન રાખતા હોય છે કે જ્યાં સુઘટના બની હોય ત્યાં ભૂલથીય આશ્વાસન અપાઈ ન જાય અને દુર્ઘટના બની હોય ત્યાં અભિનંદન કે ‘યે દિન બાર બાર આયે’ જેવી શુભેચ્છાઓ અપાઈ ન જાય, જોકે આવી મૂંઝવણ અમુક સેવકોને બાદ કરતાં મોટાભાગના સેવકોને થતી નથી હોતી, કેમ કે આવી ચિંતા અને તકેદારીનું ટાઇમટેબલ સેવકશ્રીના જમણા-ડાબા હાથને શોભાવતા કાર્યકર્તાઓ રાખતા હોય છે.